Албания

Албания (алб. Shqipëri або Shqipëria), урядово Република Албания (алб. Republika e Shqipërisë), держава у юговосточней Европи, односно на Балканским полуострове. На сиверу ше гранїчи зоз Чарну Гору и Косовом, зоз Македонию на востоку и Греческу на югу. На заходзе ше гранїчи зоз Ядранским и Йонским морйом, та прето мож повесц же спада до штредожемних державох. Держава членїца Зєдинєних нацийох, НАТО союзу, ЦЕФТИ (Тарґовинске спорозуменє медзи Албанию, Босну и Герцеґовину, Сиверну Македонию, Молдавию, Сербию, Чарну Гору и Републику Косово), Економскей кооперациї чарноморских державох, Медзинародней орґанизациї за европску безпечносц и сотруднїцтво и тиж є кандидат за приступанє ґу Европскей униї. Главни и найвекши варош Албаниї Тирана, а потим Драч, Валона и Скадер.

 История 
У античним чаше, Илире насельовали сиверни и штреднї часци Албаниї. Гречески колониї тиж насельовали подруча коло моря. Кральовина Илирия зоз шедзиском у нєшкайшей Албаниї була доминантна сила док ше нє формовала Кральовина Македония.Howe, T. (2017). „Plain tales from the hills: Illyrian influences on Argead military development”. Ур.: Müller, S.; Howe, Tim; Bowden, H.; Rollinger, R Wiesbaden. стр. 108. ISBN 978-3447108515.

Єден час Албания була у составе Римскей републики, а потим часц Византиї.

Перше познате албанске автономне князовство Арбанон настало у 12. вику. Кральовина Албания, Князовство Албания и Венецийска Албания формовани медзи 13. и 15. виком у рижних часцох держави. Од конца 15. вику по 1912. рок Албания була состойна  часц Османского царства, а потим модерна албанска держава преглашела самостойносц. Фашистична Италия 1939. року нападла Кральовину Албанию хтора постала Велька Албания, а потим и протекторат нацистичней Нємецкей у Другей шветовей войни. По войни формована Народна Република Албания и тирвала по револуцию 1991. року, кед утаргнути комунизем и од теди Албания република.

 Етимолоґия 
Историйне походзенє поняца Албания мож видзиц у штредньовиковним латинским язику, а панує думанє же основа назви походзи од илирского народу Албани (алб. Albanët).Madrugearu A, Gordon M. The wars of the Balkan Peninsula. Rowman & Littlefield, 2007. p. 146.

 Ґеоґрафия 
Албания забера поверхносц од 28.748 км.Eftimi, R. „Some Considerations on Seawater-freshwater Relationship in Albanian Coastal Area” (PDF). Tirana. Архивирано из оригинала (PDF) 25. 7. 2020. г. Приступљено 30. 7. 2020.] Найвисша точка то гора Кораб на 2.764 метерох надморскей висини, а найнїзша точка то Ядранске морйо. Оддалєносц од востоку по заход лєм 148 километри, а од сиверу по юг коло 340 километри.
Значни ґеоґрафски характеристики тей держави то велї озера, медзи хторима и Скадерске озеро. Воно найвекше озеро у южней Европи и находзи ше на сиверозаходзе Албаниї.Bolevich, Maria (3. 1. 2017).    „Largest lake in southern Europe under threat from "eco-resort"”. newscientist.com (на язику: анґлийски). Охридске озеро єдно з найстарших озерох на швеце, а на югу ше находза Вельке и Мале Преспанске озеро хтори медзи найвисше позиционованима озерами на Балканє.

Горовити предїли забераю коло 70 проценти поверхносци Албаниї, а остаток ровнїни у хторих обрабяца жем нє барз плодна. На сиверу держави Албански Алпи, а рики прикри и глїбоки и нє приступни за плїванє ладьох.

Клима пременлїва пре розлики у ґеоґрафскей длужини и ширини и надморскей висини. Клима углавним медитеранска и континентална.

 Флора и фауна 
200px|мини|Шиви орел
Дзекуюци ґеоґрафскому положеню, Албания ма лєси, древа и рошлїни хтори нєобходни за живот велїх животиньох, а медзи тима животинями ше находза и тоти найзагроженши у тей держави: рис, чарни медзведз, дзива мачка, шиви вовк, червена лїшка, златни шакал, єгипетски суп и шиви орел хтори источашнє и символ держави.

 Демоґрафия 
Спрам попису зоз 2023. року, у Албаниї було 2.402.113 жительох. Число жительох ше зменшало у одношеню на попис зоз 2011. року, кед було 2.821.977 жительох. Главни причини нєпреривного зменшованя числа жительох то першенствено утаргованє комунизма, рижни пременки у политичней, привредней и дружтвеней структури Албаниї. Тиж так, опадованє наталитету и звекшованє емиґрациї доприноша демоґрафским пременком у тей держави.

Урядови и найзаступенши язик у Албаниї албански. Медзи другима язиками хтори ше хаснує на першим гречески язик. Хаснує ше и цинцарски, сербски, македонски, бошняцки, болгарски, ромски. На анґлийским язику приповедаю коло 40 проценти жительох, а на италиянским коло 27,8 проценти.

Попис жительства зоз 2023. року:
 Албанци 2.186.917 (91,04%), 
 Греки 23.485 (0,98%),
 Македонци 2.281 (0,09%), 
 Чарногорци 511 (0,02%), 
 Цинцаре 2.459 (0,1%), 
 Роми 9.813 (0,4%), 
 Балкански Єгиптянє 12.375 (0,5%),
 Бошняки 2.963 (0,12%), 
 Серби 584 (0,02%), 
 Болгаре 7.057 (0,29%), 
 мишани етнїчни ґрупи 770 (0,03%), 
 други етнїчни ґрупи 3.798 (0,15%),
 нєопредзелєни 134.451 (5,60%) од вкупного числа жительох од 2.402.113.2023 Albanian census 2024, стр. 75. 

 Спорт 
Албания першираз на Олимпийних бавискох участвовала аж 1972. року, а на Жимских олимпийних бавискох 2006.

Популарни спорти у Албаниї то фодбал, дзвиганє терхи, кошарка, одбойка, тенис, плїванє, раґби и ґимнастика.

 Вонкашня вяза 

  Albanija, Hrvatska enciklopedija, www.enciklopedija.hr  

 Референци 


*